1894 m. Pasaulio čempionato mačas, Niujorkas,  
Vilhelmas Šteinicas (kairėje) – Emanuelis Laskeris (dešinėje)
**1894 m. pasaulio šachmatų čempionatas** – 1894 m. kovo 15 – gegužės 26 d. JAV ir Kanadoje vykęs mačas tarp Vilhelmo Šteinico ir Emanuelio Laskerio. Jis vyko trijuose miestuose: pirmosios 8-ios partijos – Niujorke, sekančios trys – Filadelfijoje, o likusios – Monrealyje. Nugalėtojui reikėjo pirmam pasiekti 10 pergalių (lygiosios nebuvo skaičiuojamos). Emanuelis Laskeris laimėjo mačą 10 : 5 (+10 -5 =4).

Istorija
--------

### Kandidatai

Pretendentų buvo keletas: pirmiausia Zigbertas Tarašas – 30-metis Vokietijos čempionas, Michailas Čigorinas jau du kartus (1889 ir 1892) žaidęs mačą dėl pasaulio čempiono vardo su V. Šteinicu ir naujai sužibusi žvaigždė – Emanuelis Laskeris.
Zigbertas Tarašas lengvai laimėjo stambiausius turnyrus: Vroclave (1889), Mančesteryje (1890) ir Drezdene (1892). Z. Tarašas galėjo žaisti su V. Šteinicu 1892 m.po to, kai Havanos klubas pasiūlė paramą, bet atsisakė pareiškęs, kad užimtas gydytojo darbu. Jis dar manė, kad yra „ ne visai vertas" pretenduoti į pasaulio čempiono titulą, kad jam dar reikia tai užsitarnauti. Tai lėmė, kad vietoj V. Šteinico pasirinko mačą su M. Čigorinu, kuris vyko Peterburge ir baigėsi lygiosiomis 9:9. Tai sukėlė Z. Tarašo nusivylimą ir jis V. Šteinicui kvietimo žaisti dėl pasaulio čempiono vardo mačą nebesiuntė.

### Pretendentas

E.Laskerio iškilimas buvo greitas. Atrodė, kad jis atsirado iš niekur, nors iš karto parodė pasauliui savo galią. 1889 m. mače su Mizesu sutriuškino jį 6½ : ½, Amsterdamo turnyre buvo antras (6 iš 8). 1890 m. laimėjo mačus prieš Berną (8½ : 3½) ir Miniatį 4 : 0 ir pasidalijo pirmąją vietą Berlyne (6½ iš 8). 1892 m. jis stipriuose turnyruose Anglijoje triuškino visus varžovus. Tačiau tai, Z. Tarašo pasiekimų prieš stipriausius to laikmečio šachmatininkus šviesoje, dar ne visiems atrodė labai rimta. Tad E. Laskeris, siekdamas įrodyti savo klasę, savo teisę žaisti pasaulio čempionato mačą, žaidė eilę simultanų Anglijoje ir Vokietijoje. Z. Tarašas į tai reagavo, kaip į „reklaminius triukus". Norėdamas tai paneigti E. Laskeris iškvietė Z. Tarašą žaisti su juo mačą. Tačiau gavo atsakymą, kad E. Laskeris dar pasiekimais turėtų įrodyti, kad turi pirmumo teisę prieš kitus meistrus. Ir Z. Tarašas pasirinko savo varžovu, prieš tai žaidusį mačą su V. Šteinicu, M. Čigoriną.
E. Laskeris išvyko į Ameriką, kur beveik metus skaitė paskaitas apie šachmatus ir žaidė simultanus, laimėjo mačą prieš Šovalterį (7 : 3), Etlingerį (5 : 0), o po to – turnyrą Niujorke (13 iš 13). Kelionės pabaigoje įtikino V. Šteinicą žaisti su juo mačą dėl pasaulio čempiono vardo.

Mačo eiga
---------

Nors prieš mačą daugelis manė, kad V. Šteinicas nepasipriešins, bet pradžioje taip neatsitiko. Pirmas ketverias partijas vyko atkakli kova. E. Laskeris laimėjo 1-ą partiją, o V. Šteinicas puikiu stiliumi – 2-ąją. E. Laskeris laimėjo trečiąją, o varžovas ketvirtąją. Po to sekė dvi lygiosios, o po to 58 metų čempionui pradėjo reikštis nuovargis. Lemiama partija buvo 7-oji: E. Laskeris, paaukojęs du pėstininkus, įnirtingai atakavo – V. Šteinicas aktyviai gynėsi ir partija turėjo baigtis lygiosiomis, bet V. Šteinicas neatlaikė įtampos ir, einant žaidimo šeštajai valandai, lemtingai suklydo. Po to, iš eilės, pralaimėjo dar keturias partijas. E. Laskeris sąmoningai pervesdavo partijas į varginantį pozicinį manevravimą, o išvargintas V. Šteinicas vis kažką „pražiopsodavo". Mačo likimas buvo nulemtas. Nors 13 ir 14 partijose V. Šteinicas dar parodė, kad jį „nurašyti" per anksti, tačiau E. Laskeris vėl įtikinimai laimėjo 15 ir 16 partijas ir priartėjo mačo pabaiga. Paskutinį tašką E. Laskeris padėjo 19-oje partijoje. Pralaimėjęs ją V. Šteinicas pakilo nuo kėdės ir tris kartus sušuko naujojo „pasaulio šachmatų karaliaus" garbei „valio". Taip V. Šteinicas užleido jaunajam pretendentui pasaulio čempiono titulą. Emanuelis Laskeris tapo antruoju pasaulio šachmatų čempionu.

| Vieta | Žaidėjas | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 | Taškai |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 01 | Emanuelis Laskeris | 1 | 0 | 1 | 0 | ½ | ½ | 1 | 1 | 1 | 1 | 1 | ½ | 0 | 0 | 1 | 1 | 0 | ½ | 1 | 12 (**+10** -5 =4) |
| 02 | Vilhelmas Šteinicas | 0 | 1 | 0 | 1 | ½ | ½ | | 0 | 0 | 0 | 0 | 0 | ½ | 1 | 1 | 0 | 0 | 1 | ½ | 0 | 7 (+5 -10 =4) |
|

Po mačo
-------

Amerikos spauda su susižavėjimu sutiko naująjį pasaulio šachmatų čempioną. Tačiau Europoje buvo kitaip. Nežiūrint to, kad E. Laskeris nugalėjo mače V. Šteinicą paskelbti jį „šachmatų sosto" paveldėtoju nebuvo skubama. Reikėjo dar kažkokių „įrodymų". Tai ne nuostabu, nes norinčių tapti pasaulio šachmatų čempionu Europoje buvo ir daugiau: Z. Tarašas manė, kad E. Laskeris „nugvelbė" iš jo titulą ir neskubėjo jo pripažinti čempionu. Aistras pakaitino ir naujojo čempiono atsisakymas žaisti mačą su M. Čigorinu Peterburge. Tačiau pripažinimas po truputi artėjo. Galutinai jis buvo visų pripažintas po 1895/1896 m. mačo turnyro Peterburge.

Šaltiniai
---------

1. ↑  Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 195. – ISBN 5-85270-005-3
2. 1 2  Я. И. Нейштадт. Первый чемпион мира. Москва: Физкультура и спорт, 1971. С. 204–235.
3. ↑  „Mačas Šteinicas - Laskeris. 1894 m." (anglų). Suarchyvuota iš originalo$1 $22016-03-05. Nuoroda tikrinta 2020 lie. 3 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
4. ↑  „Pasaulio šachmatų čempionatas. Mačas Šteinicas - Laskeris. 1894 m." (anglų). Nuoroda tikrinta 2020 lie. 3 d. `{{cite web}}`: Patikrinkite date reikšmes: `|accessdate=` (pagalba)

Nuorodos
--------

* 1894 m. pasaulio čempionato mačo Šteinicas – Laskeris partijos
* Šachmatų čempionai

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPasaulio šachmatų čempionatai |
| --- |
|  |
| Sąrašas:Pasaulio šachmatų čempionatai · Zoninis šachmatų turnyras · Tarpzoninis šachmatų turnyras · Kandidatų turnyras · Kandidatų mačai · Pasaulio šachmatų taurė · Didžiojo prizo šachmatų varžybos |
|  |
| iki FIDE | 
1886, 1889, 1891, 1892 (Šteinicas) · 1894, 1896, 1907, 1908, 1910, 1910-2 (Laskeris) · 1921 (Kapablanka) · 1927, 1929, 1934 (Aliochinas) · 1935 (Euvė) · 1937 (Aliochinas) |
|  |
| FIDE | 
1948, 1951, 1954 (Botvinikas) · 1957 (Smyslovas) · 1958 (Botvinikas) · 1960 (Talis) · 1961 (Botvinikas) · 1963, 1966 (Petrosianas) · 1969 (Spaskis) · 1972 (Fišeris) · 1975, 1978, 1981, 1984 (Karpovas) · 1985, 1986, 1987, 1990 (Kasparovas) |
|  |
| Dvivaldystė | 

|  |  |
| --- | --- |
| Klasikiniai | 
1993, 1995 (Kasparovas) · 2000, 2004 (Kramnikas) |
|  |
| FIDE | 
1993, 1996, 1998 (Karpovas) · 1999 (Chalifmanas) · 2000 (Anandas) · 2002 (Ponomariovas) · 2004 (Kasimdžanovas) · 2005 (Topalovas) |

 |
|  |
| FIDE | 
2006 (Kramnikas) · 2007, 2008, 2010, 2012 (Anandas) · 2013 (Karlsenas) · 2014 (Karlsenas)· *2016* (Karlsenas) · *2018* (Karlsenas)· *2021 (Karlsenas)*· *2023* (Lyrenas) |

 |